**ERASMUS+2019 „EVO NAS OPET!“**

**1.radni sastanak**

**-informiranje o projektu**

Trajanje projekta: 18 mjeseci (15.6.2019.-14.12.2020.)

Kontakt osoba: defektologinja, članica školskog projektnog tima zadužena za opće obrazovanje, milskelin1@gmail.com, 0915516669

Partneri:

1. Koulutuskeskus Salpaus-Salpaus Further Education, Lahti, Paasikivenkatu 7, Finska; kontakt osoba: Anne Jousala, nastavnica strukovnih predmeta, anne.jousala@salpaus.fi, +358382810
2. Jyväskylän koulutuskuntayhtymä, Viitaniementie 1, Jyväskylä, Finska; kontakt osoba: Rea Tuominen, koordinator međunarodnih aktivnosti; rea.tuominen@gradia.fi, +358403416159
3. Private Secondary School (SSG), Vážska 32, Bratislava, Slovačka; kontakt osoba: Željana Franulić Ljubović, nastavnica hrvatskog jezika, zeljana448@gmail.com +421903258870
4. Kauno technikos profesinio mokymo centras, V. Kreves pr. 114, Kaunas, Litva, kontakt osoba: Aida Ilona Gruzinskiene, Aida.Gruzinskiene@kautech.lt, +370 37 31 30 45
5. Rakvere Ametikool, Piiri 8, Rakvere, Estonija, kontakt osoba: Katre Lomp, katre.lomp@rak.ee, +372 329 5043
6. Ogres tehnikums, Aizupes, Tinuzu Pagasts, Latvija; kontakt osoba: Sigita Jasinska, sigita.jasinska@ovt.lv, +371 26591518

Sudionici projekta:

U aktivnostima promatranja na radnom mjestu-job shadowing u **Finskoj**, u školi Gradia Jyvaskyla sudjeluje:

-pedagoginja Ružica Vorgić Krvavica

U aktivnosti podučavanja u Finskoj, u školi Gradia Jyvaskyla sudjeluje:

-1 nastavnica engleskog jezika, odabrana prema unaprijed određenim kriterijima

Mobilnosti su planirane u listopadu/studenom 2019.

Pedagoginja će kroz upoznavanje s načinom organizacije obrazovanja te metodama rada i poučavanja, ali i promjenama koje je donijela kurikularna reforma finskog strukovnog obrazovanja,steći kompetencije kojima može kvalitetno unaprijediti proces podučavanja u našoj školi. Nastavnica engleskog jezika će u suradnji sa sustručnjacima iz partnerske škole održavati nastavu finskim učenicima. Upoznat će se s kurikulumom predmeta, načinom pripreme i provođenja nastave te metodama rada.

U aktivnosti poučavanja u **Slovačkoj** sudjeluje:

-1 nastavnica hrvatskog jezika, odabrana prema unaprijed određenim kriterijima

Za nastavnicu hrvatskog jezika mobilnost pruža mogućnost unaprjeđenja metoda poučavanja kroz aktivnost poučavanja hrvatskog jezika i povijesti u srednjoj školi u kojoj hrvatski nije materinji jezik. Omogućuje joj iskustvo rada u novom okruženju, s učenicima kojima hrvatski nije materinji jezik, ali su motivirani za učenje jer su ga izabrali kao izborni predmet. Nastavnica kroz zadatak poučavanja osvještava pripadnost hrvatskog jezika europskim jezicima i prepoznaje njegovu europsku dimenziju. Mobilnost je planirana u travnju 2020.

U aktivnosti praćenja rada u **Estoniji** sudjeluju:

-nastavnica politike i gospodarstva i etike Eda Sunko Bašić

-nastavnica iz posebne skupine (stručnjakinja edukacijsko-rehabilitacijskog profila) Vlatka Arančić Krstulović

-psihologinja, koordinatorica projekata mobilnosti Sanja Novak

-računovođa Meri Kovačević

Psihologinja je zainteresirana za poboljšanje kompetencija u području rada s učenicima s posebnim potrebama i učenicima u nepovoljnijem položaju. Pratit će i učiti na koji se način sustav brine o učenicima koji ne mogu zbog niza razloga pohađati redovnu nastavu, ulozi psihologa i savjetnika za obrazovanje u estonskom obrazovnom sustavu. Kao koordinatorica projekta mobilnosti upoznat će se s projektima koje škola provodi i razmijeniti iskustva s kolegama. Nastavnica politike i gospodarstva i etike će se upoznati s načinom organizacije obrazovanja te metodama rada i poučavanja, ali i promjenama koje je donijela kurikularna reforma estonskog obrazovanja, steći kompetencije kojima može kvalitetno unaprijediti proces podučavanja u našoj školi. Stručnjakinja edukacijsko-rehabiltiacijskog profila će steći kompetencije potrebne za unaprjeđenje poučavanja učenika s teškoćama. Računovođa će se upoznati s načinom vođenja financija u estonskoj školi te načinom na koji se računovođa uključuje u Erasmus projekte kao potpora školskom projektnom timu.

U aktivnosti praćenja rada u **Latviji** sudjeluje:

-nastavnica zemljopisa Tonka Medvid

Nastavnica zemljopisa će se upoznati s načinom organizacije obrazovanja te metodama rada i poučavanja te steći kompetencije kojima može kvalitetno unaprijediti proces poučavanja u našoj školi.

U aktivnosti praćenja rada u **Litvi** sudjeluje:

-ravnatelj, Renato Žuvela, član projektnog tima škole

Ravnatelj škole će se upoznati s načinom upravljanja školom, kao i organizacijom rada i nastave. Kao član školskog projektnog tima ima za zadatak upoznati se s načinom funkcioniranja školskog projektnog tima u školi-domaćinu, kao i vrstama međunarodnih projekata koje provode, ali i promjenama koje je donijela njihova reforma obrazovanja.

**Za Litvu, Latviju, Estoniju: 13.10. 2019.-20.10.2019.: mobilnost 6 dana+ 2 dana putovanja**

U aktivnosti praćenja rada u školi Salpaus u Lahtiju u **Finskoj** sudjeluje:

-nastavnica likovne umjetnosti

U aktivnosti poučavanja u školi Salpaus u Lahtiju u **Finskoj** sudjeluje:

-nastavnica engleskog jezika

Mobilnost je planirana u listopadu 2020.

Nastavnica likovne umjetnosti će se upoznati s načinom organizacije obrazovanja te metodama rada i poučavanja te steći kompetencije kojima može kvalitetno unaprijediti proces podučavanja u našoj školi. Nastavnica engleskog jezika će u suradnji sa sustručnjacima iz partnerske škole održavati nastavu finskim učenicima. Upoznat će se s kurikulumom predmeta, načinom pripreme i provođenja nastave te metodama rada.

**Ciljevi projekta:**

1. Unaprjeđenje kompetencija nastavnika općih predmeta, stručnih suradnika i nenastavnog osoblja

2. Unaprjeđenje procesa poučavanja nastavnika općih predmeta kroz korištenje inovativnih i kreativnih metoda rada

3. Povećanje kvalitete projekata mobilnosti

4. Unaprjeđenje međunarodne dimenzije i povećanje prepoznatljivosti škole

**Odabir sudionika** je povezan s postavljenim ciljevima razvojnog plana škole odnosno Strategije internacionalizacije. Svaki od sudionika ima dodijeljenu drugu zadaću u odnosu na svoje radno mjesto i ulogu u školi. Osim potrebe za poboljšanjem jezičnih i međukulturanih kompetencija te transverzalnih vještina, svaki sudionik sudjelovanjem u mobilnosti radi na poboljšanju konkretnih stručnih kompetencija.

Aktivnosti "job shadowinga" u partnerskoj školi uključuju upoznavanje s organizacijom obrazovanja, kao i organizacijom rada u partnerskoj školi, demonstraciju metoda poučavanja i rada s učenicima kroz uključivanje sudionika u nastavni proces ili druge relevantne aktivnosti, timski rad kroz aktivno uključivanje nastavnika u nastavni proces ili druge relevantne aktivnosti te prezentaciju naše škole partnerima. Planirane su i neformalne aktivnosti kroz druženje s kolegama, posjet kulturno-povijesnim znamenitostima te vrijeme za odmor i zabavu.

Glavna aktivnost nastavnica hrvatskog i engleskog jezika tijekom šestodnevne mobilnosti u Slovačku i Finsku je aktivnost poučavanje hrvatskog i engleskog jezika. Osim aktivnosti poučavanja, nastavnice će se upoznati s organizacijom obrazovanja u partnerskoj školi. Planirane su i neformalne aktivnosti kroz druženje s kolegama, posjet kulturno-povijesnim znamenitostima.

Sudionicima se vrijeme provedeno na stručnom usavršavanju vrednuje kao vrijeme provedeno na radnom mjestu, jer ulazi u individualni plan stručnog usavršavanja koji svaki djelatnik izrađuje na početku školske godine.

Prije početka mobilnosti:

**Obveze prije mobilnosti**:

-izrada **Europass životopisa**, koji će se dostaviti i partnerima kako bi se bolje upoznali s karakteristikama i potrebama sudionika

-potpisivanje Ugovora i plana stručnog usavršavanja

-sudjelovanje na radnim sastancima

-izrada eTwinning profila

-priprema:

Individualna stručna priprema:

**The School Education Gateway** portal-čitanje stručnih članaka i publikacija u kategorijama "Viewpoints" i "Resources", praćenje besplatnih online usavršavanja povezanih s ciljevima ovog projekta u rubrici „Teacher Academy”.

**e-Twinning** portal-prijaviti se na portal, prijaviti se kao sudionice u grupu "Erasmus+ i eTwinning u strukovnim školama? Zašto ne!", odslušati sva tri webinara i pogledat primjere dobre prakse te naučiti kako koristiti „eTwinning Live“ i „Twinspace“; proučavati sadržaje kojima mogu unaprijediti svoje jezične kompetencije te pratiti i uključivati se na mrežne edukacije dostupne na eTwinningu.

Organizirana priprema za mobilnost -od početka rujna 2019:

-jezična priprema (sati engleskog jezika s nastavnicom Denizom Dumanić)

-kulturološka priprema (Tonka Medvid)

-psihološko-pedagoška priprema, praktična priprema (Sanja Novak/Marina Skelin)

Nakon povratka s mobilnosti:

Kako bi se provjerilo je li došlo do očekivanog unaprjeđenja kompetencija nastavnika te povećanja kvalitete nastave napravit će se niz provjera:

-provjerit će se jesu li svi sudionici izradili svoj eTwinning profil i jesu li se uključili u različite

aktivnosti na tom portalu i na koji način

-provjerit će se jesu li i na koji način sudionici koristili School Education Gateway

-pedagoginja će uvidom u nastavu sudionika mobilnosti procijeniti je li došlo do promjene u načinu poučavanja te koriste li neke nove metode rada s učenicima

-nastavnica engleskog jezika-sudionica pripremnih aktivnosti će nakon mobilnosti procijeniti je li došlo do unaprjeđenja jezičnih kompetencija sudionika u odnosu na razdoblje prije mobilnosti

-učenici će ispuniti anketu u kojoj će procijeniti je li došlo do boljitka u načinu podučavanja nastavnika-sudionika mobilnosti.

-Je li došlo do povećanja prepoznatljivosti škole zbog unaprjeđenja europske dimenzije provjerit ćemo pri upisima učenika u 1. razred, kada ćemo zatražiti od učenika i roditelja da ispune kratki upitnik o tome. Jesu li naši projekti kvalitetniji te je li školski projektni tim unaprijedio svoje kompetencije rada na projektima, procijenit će vanjski ocjenjivači prilikom prijava novih projekata mobilnosti. Provjerit će se jesu li izradili dokument: hodogram projektnih aktivnosti, što je željeni ishod.

-Školski projektni tim će napraviti za računovođu procjenu efikasnosti rada, uključenosti i zainteresiranosti za Erasmus+ projekte u odnosu na razdoblje prije odlaska na mobilnost.

-Samoprocjena stručnih suradnica psihologinje i pedagoginje dat će uvid u to jesu li stečena iskustva koristile u svom neposrednom radu.

**Obveze nakon povratka (do kraja projekta):**

-ispunjavanje on-line upitnika i dodatnog evaluacijskog upitnika: svi

-diseminacija: svi

-izrada hodograma projektnih aktivnosti, upitnika za roditelje: školski projektni tim

-procjena: računovođa

-samoprocjena: stručne suradnice

-praćenje nastave uključenih nastavnika: pedagoginja

-procjena jezičnih kompetencija: nastavnica engleskog jezika